قلات : لیویز فورس قلات نا کارروائی، قلات و ہیب کیب اٹ ٹرانسفارمر آتا کوئل و ایل ٹی تے دزوک آ دوبہ دار دزگیر، کوئل دوئی، حوال نا رداٹ ڈپٹی کمشنر قلات منیر احمد درانی ہڑدے نا بنداو آ قلات شار و ہیب کیب اٹ ٹرانسفارمر نا کوئل و ایل ٹی دزوک آ دوبہ دار آتا دزگیر کننگ کن ہر وڑ نا کوشست کننگ نا پارت و اسسٹنٹ کمشنر قلات جہانزیب بلوچ نا خاص ءُ پارت اسے آ SHO لیویز تھانہ قلات رسالدار جان محمد لانگو ایڈیشنل SHO لیویز تھانہ قلات نائب رسالدار عبدالکریم مینگل نا نگرانی ٹی جاست و پاستی آفیسر نائب رسالدار حافظ محمد ابراہیم پندرانی لیویز فورس قلات نا ورنا تتون اوار دا سرسہب آ کارروائی کریر۔
(آن لائن)
